MTI ชูผลิตภัณฑ์ประกันภัย-อุบัติเหตุรุ่นใหญ่ ตอบโจทย์วัยเกษียณ
MTI ชูผลิตภัณฑ์ประกันภัยอุบัติเหตุรุ่นใหญ่ ไฟกะพริบ มอบความคุ้มครองกลุ่มผู้ใหญ่วัยเตรียมเกษียณ – วัยเกษียณ วัน คุ้มครองสูงสุด 1ล้านบาท เบี้ยฯเริ่มต้นเพียง 3,800 บาท ให้รุ่นใหญ่ ใช้ชีวิตแบบเต็มที่ ด้วยการดูแลใส่ใจรอบด้าน
MTI ชูผลิตภัณฑ์ประกันภัยอุบัติเหตุรุ่นใหญ่ ไฟกะพริบ มอบความคุ้มครองกลุ่มผู้ใหญ่วัยเตรียมเกษียณ – วัยเกษียณ วัน คุ้มครองสูงสุด 1ล้านบาท เบี้ยฯเริ่มต้นเพียง 3,800 บาท ให้รุ่นใหญ่ ใช้ชีวิตแบบเต็มที่ ด้วยการดูแลใส่ใจรอบด้าน
21 เม.ย. 2566

นางนวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI กล่าวว่า จากข้อมูลสถิติพบว่า ปัจจุบันประเทศไทยได้ก้าวเข้าสู่สังคมผู้สูงอายุอย่างสมบูรณ์แล้ว เนื่องจากมีคนไทยที่มีอายุ 60 ปีขึ้นไป เกินกว่าร้อยละ 20 ในสัดส่วนของประชากรทั้งหมด เพื่อรองรับความต้องการของผู้บริโภคกลุ่มผู้ใหญ่วัยเตรียมเกษียณ หรือผู้ที่กำลังมองหาประกัน
สำหรับคุณพ่อคุณแม่ คุ้มครองอุบัติเหตุ หรือเหตุการณ์ที่ไม่คาดฝันในอนาคต เมืองไทยประกันภัยขอเสนอผลิตภัณฑ์ประกันภัยอุบัติเหตุรุ่นใหญ่ ไฟกะพริบ ด้วยแผนประกันรองรับความคุ้มครองอย่างคุ้มค่า สร้างความอุ่นใจให้คุณและคนที่คุณรัก
สำหรับผลิตภัณฑ์ประกันภัยอุบัติเหตุรุ่นใหญ่ ไฟกะพริบ ถูกออกแบบมาเพื่อคุ้มครองความเสี่ยงภัยสำหรับผู้ใหญ่วัยเตรียมเกษียณ กรณีหากเกิดอุบัติเหตุ ได้รับบาดเจ็บ อย่างครอบคลุม
พร้อมรับประกันตั้งแต่ อายุ 45 – 75 ปี และต่ออายุได้ถึง 99 ปี โดยไม่ต้องตรวจสุขภาพ และมอบความคุ้มครองค่ารักษาพยาบาล จากการเกิดอุบัติเหตุสูงสุด 80,000 บาทต่อครั้ง เพิ่มความคุ้มครอง กรณี กระดูกแตกหัก, น้ำร้อนลวก และการบาดเจ็บอวัยวะภายในสูงสุด 50,000 บาทต่อครั้ง
อีกทั้งมอบความคุ้มครอง ค่าใช้จ่ายสำหรับรถเข็นผู้ป่วย จากอุบัติเหตุทั่วไป 5,000 บาท และเงินชดเชยรายได้ระหว่างการเข้ารักษาตัวในโรงพยาบาล 1,500 บาท/วัน รวมถึงเบี้ยเริ่มต้นเพียง 3,800 บาทต่อปี สามารถผ่อนผ่านบัตรเครดิต 0% ได้นานถึง 3 เดือน
สำหรับเงื่อนไขเป็นไปตามที่บริษัทฯ กำหนด ลูกค้าควรทำความเข้าใจในรายละเอียดความคุ้มครองและเงื่อนไขก่อนตัดสินใจซื้อประกันภัยทุกครั้ง